JohanHeinsen/ENO huggingface dataset:
Viborger Samler, 1848-07-31
Jndenlandske Efterretninger. Under 22de Juli har Hs. Maj. Kongen rescriberet Finantsministeren saaledes: "J Erkjendelse af det Krav, Vore tappre Krigere have paa Fædrelandets Taknemmelighed og dets Konges Bevaagenhed; i Erkjendelse af den Forpligtelse, Fædreland og Konge have til navnligen at drage Omsorg for dem, der, ved at udgyde deres Blod for Vore helligste Rettigheder, ere blevne satte ud af Stand til at varetage deres vante Sysler; i Erkjendelse endelig af den Glæde, et sorgfrit Ophold i en venlig Natur, beredet disse Tappre ved deres Konges Omhu vil give dem, - have Vi allernaadigst besluttet, at skjænke Vort Slot Marienlyst ved Helsingør, med alt dets Tilliggende og Tilhørende, til et Jnvalide=Hotel. Den danske Nation være denne Indretnings Vedligeholdelse overdraget. Den betragte sammes Stiftelse som et Pant paa vor Kjærlighed til den i de af dens tappre Sønner, der have offret deres Blod for deres Fædrelands hellige Sag!"(Dept.)
Viborger Samler, 1848-07-31
General Moltke er fra Generalcommanden kaldet til sin Post som Brigadecommandeur ved Armeen. I Anledning af de Formodninger, der andensteds ere yttrede om Hensigten med Capitain Harbous Reise til Paris, troe vi at burde bemærke, at denne har et reent (Fdrl.) militairt Øiemeed.
Viborger Samler, 1848-07-31
Til Finantserne er nu indkommet som Laan 76,024 Lod Sølv.
Viborger Samler, 1848-07-31
Handelsministeriet, under hvilket ved allerhøieste Resolution af 21de De, den hidtilværende Qvarantaine-Directions=Forretninger provisorisk ere henlagte, har ifølge kgl. bemyndigelse indtil videre forlænget Qvarantainetiden for Cholera morbus til 10 Dage; Observations-Qvarantainen er paabudet ligeledes indtil videre ved Helsingør, Nyborg og Fredericia, ikke alene for alle dertil bestemte Skibe, paa hvilke saadan Qvarantaine efter de gjældende Qvarantaine-Anordninger er anvendelig, men endvidere for saadanne fra cholerasmittet eller mistænkt Sted søndenfor Sund eller Strømtoldlinien kommende Skibe, som ere bestemte til dansk Havn nordenfor bemeldte Linie, Alt dog kun, forsaavidt ikke Henviisning til Løsnings eller Rensnings-Qvarantaine vil være fornøden ifølge Placat, 28de Marts 1832 § 2. - Hvorvidt den sidstanførte Bestemmelse vil finde Anvendelse paa Skibe, bestemte til norske eller svenske Havne, derom forbeholdes nærmere Tilkjendegivelse.
Viborger Samler, 1848-07-31
General Hedemann havde forinden sin Afreise fra Armeen udstedt følgende Armeebefaling: Efter at have havt den Ære at commandere det nørrejydske Armeecorps siden Krigens Udbrud, er jeg under 16de Juli af Hs. Majestæt allern. bleven beordret til at begive mig til Kjøbenhavn, for der, under Krigsministeriet, at overtage Præsidiet i en raadgivende Commitee. Generalmajor v. Krogh skal som den ældste indtil videre overtage befalingen over Armee corpset. Forinden jeg forlader Armeen, er det mig en kjær Pligt endnu eengang for samtlige Troppeafdelinger at udtale min Tilfredshed. Jeg takker Armeen for den Udholdenhed, den under alle Forhold har lagt for Dagen; jeg takker den for den Enighed og Disciplin, der har udgjort dens væsentligste Styrke; jeg takker den endelig for det Mod og den Tapperhed, hvormed den hæderligt har staaet sin Prøve. Jdet jeg lykønsker mig til at have commanderet saadanne Tropper, ledsager jeg Armeen med de bedste Ønsker for en hæderlig Fremtid." (Forl.)
Viborger Samler, 1848-07-31
Uagtet Udsigterne til Fred begynde at vinde mere Consistents paa Grund af Conflicterne i Tydskland, saa synes det dog som om vor Regjering med Kraft belaver sig paa alle Eventualiteter, med Hensyn til Krigens Fortsættelse. Der er saaledes givet Ordre til, at Fregatten Freya" saa hurtig som muligt skal udrustes, at den kan være seilklar i Løbet af 8 Dage; ligeledes ere endeel af Kanonbaadene, der hidtil have ligget færdige i Flaadens Leie, i Torsdags Aftes afgaaede, formodentlig til Farvandet ved Als, og endelig er der givet Ordre til, at en større Pram endnu skal indrettes til Overførelse af Heste. Af Frispillerne ere allerede endeel Rekrutter indkomne, og deres Exercits vil begynde den 1ste August. (S. Bl.)
Viborger Samler, 1848-07-31
Det af Hr. Kammeraad og Landvæsenscommissair Ph. J. Knudsen organiserede lille Corps af Frivillige, 30 Mand stort, afgik i Løverdags Morges til Hæren under Anførsel af Hr. Lieutenant Maarup. Kammerraad Knudsen tog selv med, armeret og eqviperet som de Andre. (Fop.) Nægtes kan det ikke, at der hersker en vis Spænding, i Folket; derfor tilraabe vi Eder atter, J Ministre, Taler til Eders Medborgere, og taler snart: Jo hurtigere, jo hyppigere og jo tydeligere I gjøre dette, desto lettere ville I engang kunne aflægge det Regnskab, I skylde Eders(Tilsk.) Medborgere.
Viborger Samler, 1848-07-31
Jfølge et i Fædrelandet indrykket Brev fra det vestlige Sjælland forrette Huusmændene paa det Kammerherre, Castenskjold tilhørende Gods Hagestedgaard 3 Ugedage. Skulde man troe en saadan Haardhed mulig? Paa en Mark paa Gulland have flere Personer den 7de og 8de Juni gjort et mærkeligt Jordfund, bestaaende af 148 hele Mønter og 118 Stykker. Med Undtagelse af tvende, som man anseer for persiske, ere alle de øvrige Mønter cusiske, for størstedelen Chalismønt, slagne, som det synes, i et Tidsrum af noget over 100 Aar, over 1/4 i Bagvad, desuden i Muhamedien, Waseth, Basra, Cufa, Mera, Samarcand, Balch o. fl. Steder. Mønterne, som laae i en lille Jordhøi et Qvarteer nede, ere tilbudne Kongen og Kronen til Jndløsning. (Berl. Td.)
Viborger Samler, 1848-07-31
Krigsministeren indtraf i Torsdags Morges til Odense og afreiste samme Dags Aften derfra, efter Forlydende til Als. (Hemp. Av.)"Den provisoriske Regjering har under 25de Juli udstedt følgende Proclamation: "Medborgere. De Underhandlinger, som ere førte for at indlede en fredelig Afgjørelse med Danmark, ere afbrudte. Fjendtlighederne ere igjen aabnede; Vaabnene skulle afgjøre. Tydskland har viist, at det ønsker Freden. (?) Endog de billigste Fordringer (Als's Rømning og Jndsættelsen af en aldeles slesvig-holstensk sindet midlertidig Regjering!!!) ere forkastede af Danmark. Vanærende Betingelser ere strandede paa Tydsklands Villie (9: Erobringslyst), paa den tappre (sin Konge ulydige) Feltherres Fasthed. Preussen, og det 10de Armeecorps's Stater staae for os under Vaaben. Alle tydske Søstæder bringe vor Sag tunge Offre. Lader os vise os denne Deeltagelse værdige. Kun Enighed og Daadkraft føre hurtigt til Maalet. Vort unge Mandskab iler med Glæde (?) til Fanerne, for at vi med Ære (?) kunne træde ved Siden af vore tydske Brødre. Vi ville alle (?) være beredte til at opfylde enhver anden Fordring, som Krigens energiske Fortsættelse gjør fornøden. Vi tør ikke mistvivle om vor retfærdige (! Sags Seir. (?) Langt være det fra os at ville gribe over i Andres Ret (2: vi ville beholde den danske Konge til Hertug). Men, hvad der er vort (?), det ville vi bevare og hævde. Hertugdømmerne høre uadskilleligt til det tydske Fædreland. (Det skal Tiden vise.) For Fædrelandet (?) have vi grebet til Vaaben, er vore tydske Brødres Blod flydt. Med det ville vi være enige om at seire eller falde."
Viborger Samler, 1848-07-31
Greverne Pourtales og Münster ere den 25de reiste igjennem Altona til Berlin. Beseler og Prof. Christiansen, vilde den 26de reise til Frankfurt for at bevæge Centralmagten til energisk Fornyelse af Krigen. - Medens alle Officierer ved den slesvig-holstenske Armee i Begyndelsen, af Juli have i eget og deres Undergivnes Navn overrakt deres Høistcommanderende en Erklæring om, at de kun erkjende den provisoriske Regjerings Proclamation af 24de Marts, ifølge hvilken denne kun handler i den ufrie Konge af Danmarks Navn (!), og derfor ville modsætte sig Personalunionens Ophævelse, medens Reventlou=Preetz selv har (d. 22de) erklæret: "Jeg vilde holde den Dag i Dag for den glædeligste i mit Liv, hvis paa den Landet, frit og sikkret i sine Rettigheder, kunde tilbagegives sin nedarvede Fyrste, opfordres endnu d. 23de fra Slesvig det slesvig-holstenske Folk til vel ikke at fordre Personalunionens Ophævelse, men paa det Jndstændigste at bede den tydske Nationalforsamling, Centralmagten og Enhver, der ellers kan have Jndflydelse paa dets Forhold, om Opfyldelsen af dette dets (9: det augustenborgske Slængs) inderligste Ønske."
Viborger Samler, 1848-07-31
Jfølge S. H. 3. kom Ægir, d. 26de ind i Eckernførde Havn, som den gjennemkrydsede i alle Retninger. Den nærmede sig Staden paa 150 Skridt, affyrede 2 Kartætskskud paa en Post af 4de Bataillon, hvorved en i Nærheden staaende Privatmand blev dræbt. Man beklagede bittert Mangelen af Kanoner, da nogle Geværskud fra Land endog gik langt ud over Skibet. - Ogsaa i Mundingen af Slien har der viist sig 3 danske Krigskibe. - Overhovedet frygter man for, at, naar Krigen fornyes, deDanske ikke længere skulle være saa langmodige mod de aabne Søstæder, som de hidtil have været. En Freds stemme fra Eideren, gjør ogsaa opmærksom paa, at, ifald Wrangel rykker ind i Jylland, kan der ingen Tvivl være om, at de Svenske, der hiinsides Beltet have oppebiet Udfaldet af de malmøske Underhandlinger (ligesom Preusserne i sin Tid stode paa Luur hiinsides Eideren), ville stille sig imod ham, og at maaskee endog en almindelig europæisk Krig kunde blive Følgen. Den samme sindige Slesvig=Holstener (og de fleste af dem, der have Noget at tabe, synes at tænke som han) mener, at Optagelsen af hele Slesvig i det tydske Forbund kun kan dicteres fra Kjøbenhavns Volde, men at Øernes Besættelse af en tydsk Hær, saaledes som Sagerne nu staae, er ganske utænkelig.
Viborger Samler, 1848-07-31
Da det nu opløste Jensen Tuschske Fricorps (hvoraf i Krigens Løb 250 Mand ere faldne!) kom til Rendsburg, blev der, for at trøste det over dets "skammelige Behandling af den provisoriske Regjering, til dets Ære foranstaltet et Bal, ved hvilken Leilighed blandt andre Skaaler ogsaa Frøken Bauditz (1) udbragte følgende: "Vel er den Tak, som jeg i de rendsburger Jomfruers Navn bringer de tappre Brødre, som have kæmpet for Fædrelandet, betydningsløs; men den kommer fra vort inderste Hjerte, og derfor beder jeg, at man vil istemme: Leve vore tydske Brødre, som have stridt for Slesvig=Holsteens Ære og Frihed!" Om der tillige vankede Kys, derom meldes Jntet.
Viborger Samler, 1848-07-31
En af Jyllands større Pengemænd, Proprietair Nissen til Spottrup pr. Skive, er ved Døden afgaaet.
Viborger Samler, 1848-07-31
Entledigelser. Under 21de Juli har Hs. Majestæt Kongen i Naade entlediget Generalmajor og Generalqvarteermester v. Steinmann, samt Conferentsraad, Politidirecteur Bræstrup fra deres Stilling som Medlemmer af den Kongelige Qvarantaine-Direction.
Viborger Samler, 1848-07-31
Ledige Embeder. Districtslæge-Embedet i Kjøge Kjøbstad og dertil hørende District. Ansøgninger om dette Embede, der er opslaaet vacant den 20de Juli, indleveres til Decanus i det Kgl. Sundheds collegium. - En Prøveprocurator Bestilling ved Underretterne i Lollands=Falsters Stift, med Forpligtelse til at tage Bopæl i Nakskov. Opslaaet vacant den 25de Juli. – Herredsfoged Embedet i Norhald, Støvring og Galthen Herreder. Opslaaet vacant den 25de Juli. Den, der ansættes i dette Embede, har at underkaste sig de Forandringer, som i Tiden maatte findes nødvendige eller hensigtsmæssige med Hensyn til Jurisdictions-Forholdene. - St. Catharinæ Sognekald i Ribe Kjøbstad. Gl. Angivelse 466 Rbd. - Nordstrømøe Sognekald paa Færøerne. Gl. Angivelse 1000 Rbd. Begge disse Embeder ere opslaaede vacante den 27de Juli. – J det under 14de Juli d. A. vacant opslaaede Adjunct-Embede ved Frederiksborg lærde Skole vil, efter et senere derom fra Skolens Rector indgivet Forslag, for Tiden blive at overtage Underviisning i Dansk og Tydsk, istedetfor, som først kundgjort, i Latin og Græsk samt i Historie og Geographi.
Viborger Samler, 1848-07-31
Vacance under Generaltoldkammer- og Commerce-Collegiet.
Viborger Samler, 1848-07-31
Efterat Told- og Consumtions=Kasserer=Tjenesten i Hjørring, den 8de Februar d. A. var blevet opslaaet som vacant, har det, paa dertil givet Anledning fra vedkommende Kysthandlendes Side, været bragt under Overveielse, hvorledes denne Vacance kunde benyttes til at træffe en Lettelse i Henseende tilde under Hjørring Toldsted henhørende Kyst-Toldklareringer, og har dette ført til det Resultat, at Hs. Maj. Kongen, under 22de De, allernaadigst har bifaldet, at fornævnte Embede paany opslaaes vacant med den Forpligtelse, at Kassereren, paa eget An- og Tilsvar holder en Clarerings Fuldmægtig i Lokken, til hvis Lønning han af sine Jndkomster, der udgjøre 1200 Rbd. i fast Gage og hidtil c. 330 Rbd. aarlig i Procentandeel, har at afgive 300 Rbd. aarlig. – Fra de Supplicanters Side, som have indgivet allerunderdanigst Ansøgning om Embedet, medens det var opslaaet uden Betingelse, er en simpel, paa ustemplet Papiir skrevet Erklæring om, at de vedblive deres tidligere Ansøgning, tilstrækkelig til at give Samme Gyldighed med Hensyn til Embedet, som det nu er opslaaet.
Viborger Samler, 1848-07-31
Kjøbenhavns Børs-Cours, den 28de Juli. Hamborg 2 M. - a vista 199 1/2. Bank-Disconto 5 pCt. paa Banco=Vexler 4 pCt. Dito Norske Speciessedler pr. 100 Rdlr. Species 198 1/2 Rbd. (Sg.) 4 pCt. Kgl. Obligationer (uden Renter) 95 Rbd. (Sg.) Nationalbank=Actier 148 1/2 Rbd. i r. S. (Sælgere). NB. Med Udbytte fra 1ste August 1847. Roeskilde Jernbane=Actietegning 53 Species. (Sælgere).
Viborger Samler, 1848-07-31
Handels-Efterretninger. Kjøbenhavn, d. 29. Julii. J Fredags bragtes for første Gang 9 Tdr. nye Rug til Torv, og blev betalt med 19 Mk. til 24 Rbmk. Priserne paa de øvrige Kornsorter var iøvrigt uforandret. J Partier solgtes Byg af 111-112 Pds. Vægt at modtage i Jylland til 22 Mk. 4 Sk. pr. Tønde. (Bl. T.)
Viborger Samler, 1848-07-31
Ved at gjennemgaae Listen paa de siden Martsmaaneds Begyndelse hertillands forefaldne Fallitter erfares, at ialt 122 have opgivet deres Boer som fallitte. Af disse 122 ere de 68 i Kjøbenhavn, 2 i Helsingør, 3 i Nykjøbing i Odsherred, 4 i Kallundborg, 1 i Slagelse, 1 i Korsøer, 5 i Nestved, 2 i Kjøge, 1 i Hillerød, 2 i Odense, 3 i Svendborg, 2 i Bogense, 1 i Rudkjøbing, 2 i Aalborg, 4 i Aarhuus, 1 i Skive, 3 i Horsens, hvoraf det ene Bo dog kun er et Opbudsbo, 1 i Greenaa, 2 i Frederikshavn, 1 i Randers, 1 i Thisted, 1 paa Hastrup, 1 i Nykjøbing, 1 paa Vennerslund, 1 i Thingsted, sidstnævnte 3 Steder paa Falster, 1 i Stubbekjøbing, 6 i Nakskov, 1 i Nysted.
Viborger Samler, 1848-07-31
Blandt samtlige Fallenter befinde sig 4 Embedsmænd, 1 Rangsperson - formeentlig en pensioneret Embedmand, 1 Studerende, 2 Jordegodseiere, 4 Fabrikanter, 1 Lærer, 1 Klubselskab, 17 Haandværkere; Resten Handlende. – Give Gud, at man allerede nu ved denne sørgelige Liste kunde tilføie et lille beskedent Finis. (Hs. Av.)
Viborger Samler, 1848-07-31
Reisende. Med Dampskibet "Lolland fra Kallundborg til Aarhuus, den 26de Juli. Grev Holstein med Tjener, Capitain v. Sonne, Lieutenant, du Plat med Tjener, frivillige Skytter Conradsen, Nielsen, Larsen og Jørgensen, Doctor Regenburg, Proprietair Frandsen, Jfr. Lund, Redacteur Meyer med Familie, Proprietair Bruun, med Familie, dHrr. Torp, Lange, Brøste og Jahnsen. Med Samme fra Aarhuus til Kallundborg, den 27de ds. Cand. Marzetta, Pastor Christensen, Madam Raun, Adjunct, Warburg, Cand. Voss, Student Frederiksen, Catechet Lyngby med Kone, Kbm. Riis med Kone, Justitsraad Borch, Hr. Samson, Gaardmand Christensen, Snedkermester Weise, Procur. Brock.
Viborger Samler, 1848-07-31
Med Dampskibet "Jris" fra Kjøbenhavn til Aarhuus, den 29de Juli.
Viborger Samler, 1848-07-31
Etatsraad Kjellerup, Prof. David, Grosserer Topp, Dr. Knouer, Cand. theol. Brix, Cand. Gorm, Fru Frische, Frøken Glud, Hofjægermester Tutein, Dr. Hassing, Skolelærer, Sørensen med Kone og 5 Børn, Jfrne Barlach og Haunstrup, Madam. Bønsøe, Knæckenborg, Baggesen og Schandorff, Cand. Schou, Forvalterne Baastrup og Borup, Studenterne Hviid og Schoubye, Frøken Pefferkorn, Dhrr. Friis, Alberti, Christensen, Sorvald og Balslev, Madamerne Fischer og Johnsen, Particulier Schou, Jfrne Wahl, Brage, Bohse, og Mygdahl, Cand. theol. Westerboe, Rideknægt Lauritzen, Strømpeh. Broberg, Muurmester Klein, Disciplene Hertz og Ørsted, Carl og Julius Lange, Jfr. Gudmann, Handelsfuldm. Woldemar, Muurm. Kornbeck, Maler Petersen, Propr. Staal, Student Rohde, Lodsoldermand Casper, Kbm. Hougaard, Maler Holm med 2 Søstre, Cand. Preetzmann, Frøken Ginnerup, Kjøbm. Hansen, Fru Laussen, Mad. Kester, JfrneHartvigsen og Holmgaard, Student Rasmussen, Filefabr. Christensen, Fru Ryge, Frøken Laub, Jfr. Levy, Mad. Mariager, Frøknerne Stabell og Haven, Overjæger Pram, Cand. juris H. Finsen, Cand. pharm. Nygaard, Bager Meyer, Typograph Nielsen, Cadet Honnens, Kbm. N. Christensen, Skomagerm. Schwalde, Studenterne Müller og Blichfeldt, Cand. Høst, Kbm. Müller, Farver Kondrup, Uhrm. Bruun, Tømmermester Møller med Familie, Mad. Baumann, Capt. Leth, Tømmerm. Steen, Pastor Bondo med Familie, Garver Rohde, Kbm. Lauritzen, Hr. Astrup; ialt 177 Passagerer.
Viborger Samler, 1848-07-31
Med Dagvognen fra Viborg til Aarhuus, den 30te Juli Pastor Nygaard, Cand. Brasch, Jfrne Brasch, Jngerslev, Bastrup og Deigaard, Handelsbetjent Lund, Kjøbmand Samson. – Til Ans: Hr. A. Valeur.
Viborger Samler, 1848-07-31
Døde. Kjøbenhavn: Enkefrue, Oberstinde v. Suckow, Silke og Klædekræmmer Aron Ephraim Philipsen, 60 Aar; Christian Ludvig Budtz, 42 Aar; Harriet Marie Sophie Kofoed; Amts chirurg Hans Jacob Martens, 51 Aar; Bagermester Christian Westphal, 49 Aar; Garver Peder Pedersen fra Aalborg, 23 Aar; Petrine Christiane Rydahl, 28 Aar. - Consistorialassessor, Dr. theol Johan Christian Østergaard, Sognepræst til Oddens Menighed i Sjælland, 68 Aar. - Usserød Værk: Fabrikmester Thomas Andersen Toftegaard, 72 Aar. - Svendborg: Glarmester Peter Christian Torp, 62 Aar. - Bogense: Dorthea Frederikke Carøe, født Seest, Overlægge Carøes Hustru (død under et Besøg sammesteds). - Ribe: Johan Rose, 22 Aar. Korslund: Bagersvend Hans Truelsen Gyksting. - Aalborg: Marie Jensen, f. Clausen; Fabrikant H. P. Jensens Hustru, 37 Aar, Værtshuusholder Thaarups Enke, Marthe Johanne f. Schellerup, 36 Aar. - Nørre-Sundbye, Marie Jensen, f. Clausen, 37 Aar - Restrup : Ane Marie Hvivlsom, f. Hinne rup, 44 Aar. - Koffardicapitain Peter Hendrich Wierz (total forliist i afvigte December Maaned.) - Hobro. Mad. Johanne Mortensen, f. Andersen, 60 Aar.
Viborger Samler, 1848-07-31
AVERTISSEMENTS. Med dybtbedrøvet Hjerte maa jeg herved bringe fraværende Slægtninge og Venner det Sørgebudskab, at min trofaste Ægtefælle Skomagermester Frederik Andersen, efter længere Tids Svaghed og 10 Ugers Sygeleie, blev mig ved Døden berøvet Løverdagen den 29de Dennes i hans 56 Aar. J 28 Aar deelte han kjærligen Livets Tilskikkelser med mig, og smerteligt er det Tab, som jeg og mine 7 uforsørgede Børn, 6 Døttre og 1 Søn, ved hans Bortgang have lidt. Viborg, den 30te Juli 1848. M. Andersen, født Daae. Skatter og Afgifter til Kæmnerkassen for 1ste Halvaar 1848 bedes indbetalte forinden Mandagen den 7de August førstkommende, da Restancelisten den paafølgende Dag vil blive indsendt. Viborg Kæmnercontoir, den 30te Juli 1848. J. Hagemann. Til Efterretning for Sogneforstanderskaber.
Viborger Samler, 1848-07-31
Paa Bogtrykkeriet i Viborg erholdes trykte Schema til Protocoller ved Rigsdagsvalgene. Plads for en Avlsforvalter, der strax kan tiltrædes, anviser Bogtrykkeriet.
Viborger Samler, 1848-07-31
Lithographerede, Skildringer fra Krigsskuepladsen. 1) Hs. Maj. Kong Frederik Vil Portrait; 2) Kort over Krigsskuepladsen; 3) Slaget ved Flensborg; 4) Slaget ved Dyppelmølle den 5te Juni, 5) de Danske afslaaer Angrebet paa Haderslev den 29de Juni, 6) to danske Matroser transporteres af 3 slesvig-holstenske Jægere; 7) Kampen mellem den jydske Dragon Andkiær og Jnsurgent-Capitain Reichenbach 8) den tappre Landsoldat, med 7 Afbildninger; 9) det borgerlige Militair paa Kongens Nytorv i Kbhvn.;er med Posten arriveret og faaes meget billig hos J. Samson. Qvart og Octav Postpapiir i Brevformat med Skandinaviske- og Dannebrogs-Tegn, faaes hos J. Samson.
Viborger Samler, 1848-07-31
Meieri-Oste faaes hos J. Samson. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-08-01
Skiste Tidende.
Viborger Samler, 1848-08-01
Viborg. Forsendes med Brevposten i Danmark og Hertugdømmerne. Tirsdagen den 1 August 1848. Nr. 132. 76 Aarg.
Viborger Samler, 1848-08-01
Udenlandske Efterretninger. Storbritannien og Jrland. Den 24de er Billen om Ophævelsen af Habeas Corpus Acten i Jrland, efter at være antagen af Underhuset, ogsaa i Overhuset i eet Møde forhandlet igjennem alle sine Stadier og antagen. Den 25de har den erholdt den kongelige Sanction.
Viborger Samler, 1848-08-01
J Underhuset gav Lord Palmerston d. 25de paa en Forespørgsel af d'sraeli om det tydsk danske Anliggende det Svar, at han efter Meddelelser fra Berlin, som han samme Morgen havde modtaget, haabede, at de Vanskelig heder, som formedelst Wrangels Paaberaabelse af sin Stilling til Reichsverweser havde stillet sig imod Afslutningen af Vaabenstilstanden, endnu vilde lade sig bortfjerne. Af hans Erklæring seer man iøvrigt, at de af England oprindelig foreslagne Stilstandsbetingelser (hvilke?) tillige indeholdt Basis for den endelige Fred, og at der først, da disse Betingelser ikke vare blevne antagne (af de Danske), i Malm blev forhandlet om den bekjendte Betingelse (den provisoriske Regjerings Afgang?), som kun havde Hensyn til Vaabenstilstanden og ikke tillige til den tilkommende Fred. – Paa Urquharts Forespørgsel om Russernes Jndmarsch i Wallachiet erklærede Palmerston, at denne Forholdsregel ikke vilde føre til nogen Collision, da der kun handledes om at sætte et Arrangement imellem den souveraine Magt, Tyrkiet, og Skytsmagten, Rusland, i Kraft.
Viborger Samler, 1848-08-01
Frankerig. Blandt Andre ere Thiers, Duvergier de Hauranne og Berryer blevne tilforordnede Constitutionscomiteen. – J det ellers saa krigerske Frankerig er det mærkeligt, at de fleste Bureauer tvertimod Constitutionsudkastet have udtalt sig for Stilling af Stedfortrædere i Armeen, hvilken blev forsvaret af Thiers, Dupin, Generalerne Ondinot og Rey og m. A.
Viborger Samler, 1848-08-01
J. des Debats indeholder en Kritik af den frankfurter Nationalforsamling, hvilken slutter med den, som det synes, paa Debatten om Posen beregnede Advarsel, at Verden, Historien og især Frankerig oppebier det tydske Parlaments Forhold ligeoverfor de i Østen og Syden deelviis af Tydske undertrykte Nationaliteter, for at afgive sin Dom over denne Forsamling. – Der reiser sig altsaa et Uveir fra Frankerig imod Tydskland, som vel vil rigtigt bryde løs, naar de 300 Batailloner Nationalgarde ere mobiliserede, hvortil de forberedende Skridt nu gjøres. Da kan den hele Armee føres imod den udvortes Fiende, hvor han endog viser sig. Neppe ville dog de Franske saa længe opsætte deres Jndmarsch i Jtalien, da Venedig, imod General Popes Villie forladt af Neapolitanerne, de Pavelige og en Deel af Toscanenserne, nu kun har Guarda civica og nogle Piemontesere til sit Forsvar. Sandsynligt er derfor det Rygte, at General Ondinot har faaet befaling til med Alpearmeen strax at rykke ind i Jtalien, hvor nu ogsaa Kongen af Neapel synes at spille Mester i Calabrien. Tydskland. J Hannover finder nu Kongens og hans Ministres Reservation mod Frankfurterbeslutningen, om Centralmagten næsten almindeligt Bifald. Ligesom man i Hamburg og Lübeck befrygter Toldforbundets Beskyttelsestold, hvorved deres Frihandel, 9: deres Livsprincip, vilde ophæves, og derfor, ligesom de preussiske Handelsstæder, sender Befuldmægtigede til Frankfurt for at tale et Ord med, saaledes er det foruden den samme Frygt især den paatænkte Ophævelse af Elbe og Wesertolden (der aarlig indbringer Hannover 700,000 Rbd), som ophidser Gemytterne. Med stærk Spænding seer man den 6te Aug. imøde, da det hedder sig, at Kongen ikke vil tillade sin Hær at hylde Reichsverweser".